เที่ยวทะเลหน้าหนาว ชมงานคราฟต์ ฟังดนตรีริมหาด ที่ SO Beach Fest วันที่ 7-8 ธันวาคมนี้ที่หัวหิน
อากาศเย็น ลมโชย ปลายปีเช่นนี้ คงน่าเสียดายแน่หากจะอุดอู้อยู่บ้านหรือรถติดอยู่ในเมืองกรุง เราขอเชิญคุณขับรถออกนอกเมืองมุ่งสู่หัวหิน ไปนั่งรับลมทะเลและแดดอ่อนๆ ชมฟ้าหน้าหนาวสีฟ้า พลางฟังดนตรีสดริมหาดที่งาน SO Beach Fest 2019So Beach Fest เป็นงานเฟสติวัลริมชายหาดที่จัดขึ้นมาตั้งแต่ปี 2017 โดยปีนี้จะจัดขึ้นระหว่างวันเสาร์ที่ 7 และอาทิตย์ที่ 8 ธันวาคม 2562 ณ ชายหาดที่โรงแรมโซ โซฟิเทล หัวหิน โดยเป็นเทศกาลดนตรีและศิลปะทำมือ งานคราฟต์ ณ ริมชายหาดของโรงแรมโซ โซฟิเทล หัวหิน ซึ่งผู้ที่สนใจจะได้มาใช้เวลาว่างหย่อนใจสบายๆ ไปกับกิจกรรมต่างๆ ภายในงานในปีนี้ผู้ร่วมงานจะได้เพลินไปกับงานคราฟต์ ดนตรี และศิลปะ ให้ได้นั่งปิกนิกริมหาด หรือร่วมกิจกรรมเวิร์กช็อปศิลปะ ทั้งเพนต์กระเป๋าผ้าลดโลกร้อน ทำผ้ามัดย้อม เพนต์จาน รวมไปถึงมีเครื่องดื่มคราฟต์เบียร์หาชิมได้ไม่บ่อยที่มาร่วมออกบูธให้ได้ลิ้มลองกัน และชมมินิคอนเสิร์ตจากศิลปิน ลูกหว้า พิจิกา และเสียงดนตรีชวนลุกขึ้นเต้นจากดีเจสาวประจำโรงแรมด้วยส่วนคนที่ไม่ได้มาพักกับโรงแรม และไม่ได้ขับรถก็หมดห่วงไป เพราะมีบริการรถรับส่งฟรีสำหรับคนที่มาเที่ยวหรืออาศัยอยู่ที่หัวหินในทุกๆ วัน โดยเที่ยวไปจะออกจากหอนาฬิกาหัวหินมายังรีสอร์ตตั้งแต่เวลา 15.00 น. และเที่ยวกลับออกจากรีสอร์ตไปยังหอนาฬิกาหัวหิน ตั้งแต่เวลา 17.00 น. ให้ด้วยSo Beach Fest 2019 นี้จัดขึ้นวันเสาร์ที่ 7 ถึงวันอาทิตย์ที่ 8 ธันวาคม 2562 ตั้งแต่เวลา 16.00-23.00 น. ที่โรงแรมโซ โซฟิเทล หัวหินภาพ: Courtesy of SO Sofitel Hua Hinพิสูจน์อักษร: ลักษณ์นารา พักตร์เพียงจันทร์
So Beach Fest เป็นงานเฟสติวัลริมชายหาดที่จัดขึ้นมาตั้งแต่ปี 2017 โดยปีนี้จะจัดขึ้นระหว่างวันเสาร์ที่ 7 และอาทิตย์ที่ 8 ธันวาคม 2562 ณ ชายหาดที่โรงแรมโซ โซฟิเทล หัวหิน